**PRIEŠGAISRINĖS APSAUGOS TARNYBOS**

**PRIE ŠVENČIONIŲ RAJONO SAVIVALDYBĖS ADMINISTRACIJOS**

 **2022 METŲ VEIKLOS ATASKAITA**

 **VADOVO ŽODIS**

Priešgaisrinė apsaugos tarnybos prie Švenčionių rajono savivaldybės administracijos 2022 m. numatyti veiklos tikslai ir uždaviniai pasiekti. Ataskaitiniu laikotarpiu pagrindinis prioritetas Priešgaisrinėje tarnyboje buvo skiremas užtikrinti nuolatinę parengtį ir pasiekti, kad visi išvykimai atitiktų parengties patvirtintą standartą, kad savivaldybės gyventojai gautų skubią ir kokybišką gaisrų gesinimo bei gelbėjimo darbų paslaugą.

**Priešgaisrinės tarnybos pristatymas**

Priešgaisrinė apsaugos tarnyba prie Švenčionių rajono savivaldybės administracijos (toliau tekste – Priešgaisrinė tarnyba) yra savivaldybės biudžetinė įstaiga – nuolatinės parengties civilinės saugos ir gelbėjimo sistemos dalis.

Priešgaisrinės tarnybos buveinė Vilniaus 19, Švenčionys. [www.svencioniupriesgaisrine.lt](http://www.svencioniupriesgaisrine.lt) Tel. +370 61032130, el. paštas priešgaisrine@svencionys.lt.

Priešgaisrinė tarnyba yra savarankiškas juridinis asmuo (įm. kodas 300093114), turintis antspaudą su įstaigos pavadinimu, sąskaitas banke. Priešgaisrinės tarnybos finansiniai metai sutampa su kalendoriniais metais. Įstaiga nėra PVM mokėtoja.

Priešgaisrinės tarnybos veiklos laikotarpis neterminuotas. Priešgaisrinės tarnybos veikla pagal ekonominės veiklos rūšių klasifikatorių – priešgaisrinių tarnybų veikla (00.84.25).

Priešgaisrinės tarnybos struktūrą sudaro viršininkas ir 3 padaliniai (Adutiškio, Prienų ir Sarių ugniagesių komandos).

Priešgaisrinė tarnyba patikėjimo teise disponuoja savivaldybės ilgalaikiu ir trumpalaikiu materialiuoju ir nematerialiuoju turtu, atsargomis bei atsako už patikėto tuto efektyvų naudojimą ir saugojimą.

1 lentelė. Švenčionių rajono priešgaisrinės tarnybos etatų sąrašas.

|  |  |  |  |
| --- | --- | --- | --- |
| Pareigybės pavadinimas | Pareigybės algos pastovios dalies koeficientas | Etatų skaičius (vnt.) | Faktiškai užimta etatų (vnt.)  |
| Viršininkas | 13 | 1 | 1 |
| Skyrininkas | 5.6; 5,8; 6.0 | 3 | 3 |
| Ugniagesys gelbėtojas | 4,7; 4.8; 4.9; 5.0 | 24 | 23 |

Priešgaisrinėje tarnyboje 2022 m. gruodžio 31 d. dirbo 27 darbuotojai.

Vidutinis darbuotojų, dirbančių ugniagesių komandose amžius: Adutiškio ugniagesių komandoje – 49.4 metai, Prienų ugniagesių komandoje – 53,7 metų, Sarių ugniagesių komandoje – 51,3 metų.

2016 metais, kad tarnybai suteiktas paramos gavėjo statusas.

Tarnyboje nuolat parengti 3 (kiekvienoje komandoje povieną) gaisriniai automobiliai ir 3 rezerve gaisriniai automobiliai. Visi gaisriniai automabiliai yra padidinto pravažumo.

**INFORMACIJA APIE PRIEŠGASISRINĖS TARNYBOS VEIKLOS TIKSLŲ ĮGYVENDINIMĄ**

Priešgaisrinės tarnybos paskirtis, veiklos tikslai – gesinti gaisrus ir atlikti pirminius žmonių bei turto gelbėjimo darbus. Priešgaisrinės tarnybos ugniagesių komandos į įvykius vyksta pagal patvirtintus pajėgų sutelkimo planus. Iškvietimą į įvykius atlieka Valstybinės priešgaisrinės gelbėjimo tarnybos Bendrasis pagalbos centras.

**Priešgaisrinės tarnybos veiklos tikslai ir uždaviniai, vertinimo kriterijai, svarbiausi su veiklos tikslų įgyvendinimu susiję atlikti darbai**

 1. Užtikrinti parengtį:

* 1. siekti užtikrinti dviejų darbuotojų pamainoje budėjimą 80 %;

 2022 m.tikslas pasiektas – užtikrinta 85 %.

* 1. vykdyti VRM nustatyutus tikslus ir jų pasiekimo kriterijus;

Reagavimo laikas (atvykimas į įvykio vietą) visų iškvietimų atvėjais, kaimo gyvenamosiose vietovėse pirmosios SPT pajėgos į įvykio vietą atvyksta iki 18 min. sudaro 86 % visų iškvietimų. Tai atitinka Priešgaisrinės saugos užtikrinimo standarte nustatytą pajėgų reagavimo į pagalbos prašymus, išvykimo ir atvykimo į įvykio vietą laiko trukmės kriterijų (reikalaujama per metus ne mažiau kaip 80 % visų pirmųjų pajėgų atvykimo į įvykio vietą laikas neviršytų nustatytų kriterijų).

* 1. kelti ugniagesių kvalifikaciją;

 Buvo vykdomi praktinių įgūdžių ir teorinių žinių, fizinio pasirengimo patikrinimai (atitinka 100 % fizinio parengtumo reikalavimus ), organizuojamos pratybos.

 2. Gerinti darbuotojų darbo sąlygas;

 Prienų ugniagesių komandos patalpose įrengtos asmens higienos patalpas su prausykla ir tualetu. Adutiškio ugniagesių komandos patalpose įrengtas vandentiekis.

3. Nelaimių ir netekčių gaisruose mažinimui vykdyti prevencines priemones ir švietėjišką veiklą:

 Kartu su Švenčionių VPGT dalyvavome prevencinėje akcijoje „ Padėk artimui“, lankėme vienišus, senyvo amžiaus, neįgalius, turinys spec. poreikių, gyvenančius riziką keliančiuose būstuose

asmenis, įrenginėjome pagal poreikį dūmų detektorius (pagal gaisrų prevencijos programą už

813.55 eurų savivaldybės biudžeto lėšų buvo įsigyta 72 vnt. dūmų detektorių). Lankantis būstuose, gyventojams buvo suteiktos konsultacijos ir patarimai gaisrinės saugos klausimais, atkreipėme

dėmesį į tinkamą kieto kuro krosnių, dūmtraukių įrengimą ir naudojimą, elektros instaliaciją, kitus įrenginius, dėl kurių gali kilti gaisras, paaiškiname, kodėl reikalingi dūmų detektoriai.

4. Savanoriškos veiklos organizavimas:

 Priešgaisrinė tarnyba yra sudariusi 10 sutarčių su savanoriais ugniagesiais gelbėtojais. 4 sutartis su savanoriais dalyvaujančiais gaisrų gesinime ir 6 sutartis su savanoriais nedalyvaujančiais gaisrų gesinime, bet vykdančiais visuomenės švietimą gaisrų prevencijo srityje.

**Priešgaisrinės tarnybos ugniagesių komandų išvykimų**

**2021-2022 metais analizė**

 Per 2022 metus užregistruoti 81 išvykimai pagal pavojaus signalus: 40 išvykimas į gaisrus, 18 į kitus gelbėjimo darbus, 6 pratybos, mokymai, 17 kiti išvykimai. ( Per 2021 metus užregistruota 78 išvykimai pagal pavojaus signalus: 41 išvykimas į gaisrus , 21 į kitus gelbėjimo darbus, 6 pratybos, mokymai, 10 kiti išvykimai.).

2 lentelė.

|  |  |
| --- | --- |
| Padalinys |  Išvykimų skaičius |
|  2021 m. | 2022 m. |
| Bendras | Į gaisrus | Į kitus gelbėjimo darbus | Pratybos mokymai | Kiti išvykimai | Bendras | Į gaisrus | Į kitus gelbėjimo darbus | Pratybos mokymai | Kiti išvykimai |
| Adutiškio UK | 21 | 12 | 7 | 2 | - | 22 | 13 | 5 | 2 | 2 |
| Sarių UK | 33 | 16 | 10 | 2 | 5 | 31 | 13 | 8 | 2 | 8 |
| Prienų UK | 24 | 13 | 4 | 2 | 5 | 28 | 14 | 5 | 2 | 7 |
| **Viso:**  | **78** | **41** | **21** | **6** | **10** | **81** | **40** | **18** | **6** | **17** |
| VPGT padalinių |  |  |  |  |  |  |  |  |  |  |
| **Viso išvykimų:** |  |  |  |  |  |  |  |  |  |  |

 Palyginus su 2022 metais, bendras išvykimų skaičius padidėjo 4 proc. (2022 m. 81 išvykimas, 2021 m. 78 išvykimai, 2020 m. 90 išvykimų, 2019 m 84 išvykimai, 2018 m. 85 išvykimai, 2017 m. 92 išvykimai, 2016 m. 82 išvykimai, 2015 m. 123 išvykimai ). Išvykimų į gaisrus sumažėjo 0,5 proc. ( 2022 m. 40 išvykimų, 2021 m. 41 išvykimas, 2020 m. 38 išvykimai, 2019 m. 56 išvykimai, 2018 m. 51 išvykimas, 2017 m. 60 išvykimų, 2016 m. 33 išvykimai, 2015 m. 73 išvykimai).

**Priešgaisrinės tarnybos ugniagesių komandų reagavimų pagal aliarmo**

**signalą 2015-2022 m. palyginimas**

 **2022 m. įgyvendinti projektai**

 Priešgaisrinė tarnyba, pagal gaisrų prevencijos 2021-2023 m. programą , 2022 m.

 už savivaldybės biudžeto 3680,82 Eur. Adutiškio, Sarių ir Prienų ugniagesių komandų gasisrinius automobilius įrengė radijo stoties komplektus SCG22, už 813.55 Eur. įsigijo 72 vnt. dūmų detektorius, kurie pagal poreikį buvo įrengiami rajono gyventojams.

 **Priešgaisrinės tarnybos biudžetas**

Tarnyba finansuojama iš valstybės ir savivaldybės biudžeto pagal patvirtintas sąmatas

.

3 lentelė. Priešgaisrinė apsaugos tarnybos prie Švenčionių rajono savivaldybės administracijos išlaidos 2022 m.

|  |  |  |
| --- | --- | --- |
| Lėšų panaudojimo paskirtis | Valstybės biudžeto lėšų suma eurais  | Savivaldybės biudžeto lėšų suma eurais |
| **Iš viso** | **415500,00**  |  |
| **Darbo užmokestis ir socialinis draudimas** | **395900,00** |  |
| Darbo užmokestis | 395900,00 |  |
| Socialinio draudimo įmoka | 5700,00 |  |
| **Prekių ir paslaugų naudojimas** | **16200,00** | **908.32** |
| Ryšiai | 336,45 |  |
| Transporto išlaikymas | 6318,20 |   |
| Kitos prekės |   |   |
| Apranga (ugniagesių apsauginiai kostiumai, batai) | 380,40 |   |
| Komunalinės išlaidos (elektra, šildymas, vanduo) | 6359,54 |  |
| Kitos paslaugos  |  2330,89  |  |
| Medikamentai(darbuotojų sveikatos tikrinimas) | 234,52 |  |
|  Materialinioturto paprasto turto remonto prekių ir paslaugų, nuomos. | 240,00  |  |
|  | **3400** |  |
| **Materialiojo ir nematerialiojo turto įsigijimo išlaidos** |  | **3680,82**  |
| Transporto priemonės |   |   |
| Kitas ilgalaikis materialusis turtas |   | 3680,82 |
| Pastatų ir statinių įsigijimo išlaidos |   |  |
| **IŠ VISO** | **415500,00** | **4589.14** |

Viršininkas Arvydas Grybauskas